29. ΒΑΣΙΛΙΚΟN ΔΙΑΤΑΓΜΑ της 21/30 Οκτ. 1961 (ΦΕΚ Δ΄ 129) Περί τροποποιήσεως του από 18.2.1958 Β.Δ/τος «περί αναθεωρήσεως κλπ. των περί ύψους οικοδομών Πειραιώς και των Περιχώρων αυτού και καθορισμού μεγίστου συντελεστού κατ’ επιφάνειαν εκμεταλλεύσεως». Έχοντες υπ’ όψιν τας διατάξεις των αρθρ. 9 και 85Α του από 17 Ιουλ. 1923 Ν.Δ/τος «περί σχεδίων πόλεων κλπ.» και ιδόντες την υπ’ αριθ. 676/1961 γνωμοδότησιν του Συμβουλίου Επικρατείας, προτάσει του Ημετέρου επί των Συγκοινωνιών και Δημοσίων Έργων Υπουργού, απεφασίσαμεν και διατάσσομεν: Άρθρ.1.-1.Οι κατά το άρθρ. 1 παρ. 1 του από 18.2.58 Β.Δ/τος «περί αναθεωρήσεως του Β.Δ/τος κλπ. «περί ύψους οικοδομών Πειραιώς και των περιχώρων αυτού» (ΦΕΚ 33) Τομείς ύψους των οικοδομών τροποποιούνται» ως εμφαίνεται εις το πρωτότυπον διάγραμμα υπό κλίμακα 1:10.000, το τεθεωρημένον ως απόσπασμα του παρόντος δια της υπ’ αριθ. Ε. 29149/1961 πράξεως του Γενικού Διευθυντού των Δημοσίων Έργων του Υπουργείου Συγκοινωνιών και Δημοσίων Έργων και ούτινος συνοπτικόν αντίτυπον δημοσιεύεται κατωτέρω. 2.Εις τας οικοδομάς τας κείμενας εν Πειραιεί και επί της λεωφόρου Βασ. Σοφίας ο ανώτατος επιτρεπόμενος όροφος δεν κατασκευάζεται εν εσοχή ως εις το τελευταίον εδάφιον της παρ. 1 του αρθρ. 2 του ως άνω από 18/2/1958 Β.Δ/τος ορίζεται, αλλ’ ούτος προωθείται μέχρι της προσόψεως της οικοδομής, ισχυουσών εν περιπτώσει γωνιακών οικοπέδων των διατάξεων της παρ. 2 του αρθρ. 3 του ως άνω από 18.2.1958 Β.Δ/τος. Άρθρ.2.-(Κατηργήθη δια του άρθρ. 3 Β.Δ. της 30/31 Δεκ. 1964, κατωτ. αριθ. 34). Εις τον αυτόν επί των Συγκοινωνιών και Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 